section_heading: BMW E30
paragraph_text: Druga generacija, model E30, se proizvodio od 1982. – 1990. godine. Poznatiji kao "kockica", u početku se proizvodio kao coupe i limuzina s četvero vrata, dok je cabrio došao 1988., a karavan 1989. Verzija s pogonom na sve kotače se pojavila 1985. i nosila je naziv 325iX. Model M3 bio je najsnažniji model te je imao motor od 200 KS, povećanjem obujma došao je do konačnih 238ks. Prvi puta je u trojku ugrađen i dizelski motor, dostupni su bili turbodizel i atmosferski dizel motor. Model 325e, takozvana "eta" je bila prvi šesterocilindrični bmw te vrste, zamišljen kao niskoturažni benzinski motor kojem je glavna karakteristika trebala biti mala potrošnja uz mnogo okretnog momenta.